Tidevand

Vi er to sprudlande, humørspreiande jenter som går tredje året på studiespesialisering med formgivingsfag ved Mo og Jølster VGS. Vi har fått i oppgåve å analysere eit bilete av Rolf Dagfinn Groven. Vi valde å analysere biletet Tidevand fordi vi synst det er spanande og det er aktuelt i forhold til dagens samfunns spørsmål.

=**ANALYSE AV BILETET //TIDEVAND//**= == = = //Norsk Juleskikk// av Adolf Tidemand.
 * Orginalbiletet:**


 * Litt om kunstnaren:**

 Biletet Tidevand er måla av den norske kunstnaren [|Rolf Dagfinn Groven] . Han vart fødd i Fræna i Møre og Romsdal den 11.mars i 1943. Han er kjend for å måle bilete med politisk og satirisk innhald. Oppvekst i trange kår og farens tragiske død då Rolf var 13 år gjorde at Groven tildeg blei engasjert i religiøse og sosiale forhold. Dette var noko som kom til å prege motivvala hans i framtida. Han studerte arkitektur og gjekk på Trondheim kunstskule, kvar han hadde fleire lærarar som i dag er kjende kunstnarar. T.d. Lars Tiller, Roald Wold og Håkon Bleken. Den figurative stilen til Groven blei ikkje alltid møtt med forståing i miljøet, men han blei av Odd Nerdrum oppmuntra til å halde seg til det figurative. Han debuterte på Haustutstillinga i 1971 med [|Den Sixtinske Madonna i moderne versjon], og er sidan den gong blitt antatt på Haustutstillinga fleire gongar, men er refusert gjentatte gongar, noko han sjølv viser til som eit eksempel på den motgang han har møtt i etablerte kunstkretsar.

Han er ein kontroversiell men også elska kunstnar, som har stått fast på sitt politiske, satiriske og for mange provoserande billedinnhald sidan 1970-åra. Bilda //[|Atomgutten] // og [|Norsk Nyromantikk] har blitt ståande som symbol på dei politiske hendingane dei er kommentarar til (atomkraft, oljeutvinning og EF/EU). Groven sine bilete blir stadig gjengitt i ulike samanhengar, dei brukast som illustrasjonar i lærebøker i skuleverket, og mange er utgitt som reproduksjonar. Bileta hans har også blitt mykje brukt i politisk propaganda på grunn av det klare politiske innhaldet. T.d blei [|Atomgutten] i sin tid brukt av atomkraftmotstandarar i Tyskland. Han har ikkje berre måla bilete med politisk innhald, han har også måla fleire portrett, med varme framstillingar av eigen familie og portrett av kjende personar. At Groven er ein ”outsider” i det norske etablerte kunstliv har mykje med den realistiske måten han målar på. Dette vakte oppsikt i opposisjonen til den etablerte modernismen. Hans innhaldsmessige snert og postmodernistiske bruk av referansar til kunsthistoria forsterka også avstanden til modernistane.¨ 

Tolking/Konnotasjon:

Temaet i biletet er klimaendringar og den globale oppvarminga. Dette skjønnar ein fort når ein ser den kjende norske vêrmeldaren på TV-kanalen NRK1, Kristen Gislefoss, som står til venstre i biletet med vatn opp til magen, og Al Gore og Rajendra Kumar Pachauri som sit i robåten heilt til høgre i biletet. Når vi ser Gislefoss tenkjer ein med ein gong at dette biletet må ha noko med vêr og klima å gjere. Når i tillegg Al Gore og Rajendra K. Pachauri dukkar opp, er det ikkje tvil om at det er nettopp dette Groven vil setje eit lys på med dette biletet. Al Gore og Rajendra K. Pachauri delte i 2007 Nobels Fredspris for deira innsats for å skape og spreie større kunnskap om menneskeskapte klimaendringar og for å leggje grunnlag for dei tiltaka som krevst for å motvirke desse endringane. Dette må ha gjort inntrykk på Groven, og det er ikkje overraskande at han, som er så politisk engasjert i kunsten sin, tar opp dette temaet.  I det originale biletet, Norsk Juleskikk av Adolph Tidemand, er det ikkje vatn/sjø å sjå, medan her derimot har vatnet oversymja stabburet og menneska på biletet på halde seg på taket eller i båtar for å halde seg tørre. Vindmølla på taket på stabburet er eit symbol på at ein burde byrje å meir på alternative måtar å skape/fange energi på som ikkje vil forureine verda, slik som til dømes olje- og gassindustrien gjer i dag. Dei som sit i båtane brukar ikkje påhengsmotor, men dei ror. Kanskje tenkjer dei på miljøet, eller så kan det vere at ein rett og slett har brukt opp det fossile brennstoffet og ikkje lenger har noko bensin eller diesel for å få motoren til å gå. Ein har jo i ein del år no byrja å forske meir på alternative måtar å drive motorar, og Groven ville kanskje få oss til å fokusere meir på å finne alternativ til det som vi i dag brukar, som forureinar og spyr ut mykje gassar og påverkar klimaet på ein veldig dårleg måte og dermed bidrar til klimaendringa. At stabbura står under vatn, og det er folk som står med vatn opp til livet og ser litt hysteriske ut er eit symbol på at endringa har skjedd så raskt at dei ikkje har klart å tilpasse seg den. Om vatnet hadde kome over lang tid hadde dei kunna flytta husa lenger opp, og menneska hadde vore oppi båtane i staden for å stå på det som blei til botnen på vatnet/sjøen. Klimaendringa skjer raskare enn dei fleste, på denne tid vertfall, er klar over. Plutseleg ein dag kan alt vere heilt forandra, og då er ein med eitt litt hjelpelause. Al Gore og Rajendra K. Pachauri sit i ein båt godt tulla inn i tepper og har små glis om munnen. Dei har i mange år vore klar over det som kom til å skje og har dermed klart å førebu seg på klimaendringa. Kunstverket tar opp eit alvorleg og viktig tema som er veldig aktuelt i dagens samfunn og ofte diskutert. Det skapar ei kjensle av uro. Dette på grunn av at ein byrjar å tenkje på korleis klimaet kan forandre seg. Ein har ikkje peiling på kor gale det faktisk kan gå, og ein blir litt fortvila når ein tenkjer på at det er så få som faktisk gjer ein innsats for saka, og endrar sin levemåte, sitt forbruk og forureininga. Ein føler seg rett og slett litt hjelpelaus av biletet. Tidevand gjev assosiasjonar til byen Venezia i Italia, som så og sei er byggja på sjøen og senk stadig lenger ned i vassflata. Det er eit godt bilete på korleis verda vår kan komme til å sjå ut om jorda blir varma opp på grunn av at all forureininga gjer at vi held på meir solenergi, og dermed byrjar isen å smelte. Etter kvart vil alle landområde ”senke” lenger og lenger under vatn, og vi må bruke båt, eller kanskje gondolar, som transportmiddel fleire og fleire plassar på grunn av at vegane blir lagt under vatn og det då blir fleire ”øyer” som ein då treng båt for å reise til og frå. Ein kan også assosiere biletet med Atlantis, øya som skal ha forsvunne under havoverflata. //Tidevand// kan vi plassere inn i realismen. Realisme brukast i kvardagsspråket synonymt med ”virkelighetssans”. Innan eldre kunst brukast begrepet om ”det som imiterar virkeligheten”. Som Groven sa; ”skal ein lage ei skildring av ein krig går det ikkje an å lage eit kosebilete som folk vil pynte stua si med”. Å lage bilete i ein realistisk stil er for kunstnaren ein måte å spreie sin bodskap, ofte om det politiske og litterære. Her er det ein tydleg bodskap, og biletet er ganske realistisk laga. // Tidevand // er ein informativ tittel som seier oss at det handlar om noko som omhandlar naturen. Tidevatn er jo flo og fjære, og biletet handlar jo om at klimaendringane kan føre til at det blir veldig mykje flo over heile verda. Den er kort og enkel, kanskje litt ironisk også. Tittelen gjer at ein fort skjønnar kva det er som er i fokus, vatnet, miljøet og naturens gang. Ein ler kanskje litt også av at han brukar denne tittelen i denne samanhengen. Dessutan heiter jo han som har laga originalbiletet, //Norsk Juleskikk,// Tidemand. Dette rimar jo veldig godt på //Tidevand.//

Vi opplev biletet til Groven som oppvekkjandes. Det fortel og spreiar ein viktig bodskap til menneska. Det får ein til å tenkje på kor feil vi behandlar jorda vår og kva konsekvensar dette kan føre til. Det er veldig uverkeleg, samstundes som det er veldi uroande. Ein veit liksom ikkje heilt kva ein skal byrje eller kva ein skal gjere. Biletet er veldig alvorleg, viktig og seriøst.
 * KorlKorleis opplever DU kunstverket? Kva grunnstemning eller djupare innhald meiner du biletet har ? Kva kjensler kan biletet vekkje ? **

Bilde //Tidevand// av Rolv Dagfinn Groven er eit fotofiklings bilde frå 2007. Tidevand er eit sampla bilde av måleriet Juleskikk av Adolf Tidemand. På biletet ser vi eit stabbur med ei vindmølle på taket, det er også 2 menn som ligg/sitt der. Gisle Foss er plassert lengst framme på biletet. Han står og har vatn opp til livet. På høgre sida i biletet er det ein båt med Al Gore, Rajendra K. Pachauri og to andre menn. Dei to mennene ror medan Al Gore og Rajendra K. Pachauri sit. Det er 5 andre menneskjer som står i vatnet, desse står på venstre side av den eine båten rett framfor stabburet. Båten framfor stabburet er den einaste båten det sit kvinner i. Det er tre ro båtar, ein bak stabburet, ein rett framfor stabburet og ein ved sidan av Gisle Foss. Nokre av menneska har på seg noko som likna eldre folkedrakter medan Al Gore og Rajendra K. Pachauri er innpakka i nokre brune pledd. Gisle Foss har på seg same dress som han har på seg når han melder vêret. Heilt til høgre i biletet kan vi sjå ein del av eit hus eller stabbur. I bakgrunnen kan vi skimte nokre fjell, Været er grått og det ligg tung skådde langt ned i landskapet. Vi kan dele biletet opp i tre deler; forgrunn, mellomgrunn og bakgrunn. I forgrunnen er det Gisle Foss og båten der Al Gore og Rajendra K. Pachauri sit i, medan mellomgrunnen er det stabburet som står. På den bakerste delen av biletet – bakgrunnen – er det fjella som er. Det er stabburet som står i sentrum av biletet, men det er Gisle Foss som er blikkfanget. Biletet er laga i normalperspektiv og vi får med det ei fin oversikt over heile situasjonen. Stabburet er plassert midt på litt lit venstre på formatet. Det er stabburet som vi tydligast kan sjå er vidareført får originalbiletet. Kjendisane er plassert lengst framme i biletet. Det Gylne snitt går gjennom Gisle Foss og båten Al Gore og Rajendra K. Pachauri sit i. Det er brukt vassrette linjer i komposisjonane. Proporsjonane er normale og stillinga til figurane er sittande eller ståand. Dei personane som står ser vi frå livet og opp. Ansiktstrekka er skremt, frykt, redd. I bakgrunnen kan vi skimte ei flodbølge som sym inn mot hus og folk. Biletet er i ein realistisk stil. Biletet er asymetrisk og har god balanse og likevekt.
 * Kva ser vi?**

Kjelder: [] (20.04.10) [] (veke 15 og 16)